# Never Say Never Again

*Ne treba miješati sa Never Say Never (razvrstavanje)|Never Say Never.*

| Never Say Never Again |
| --- |
| filmski poster |
| Režija | Irvin Kershner |
| Producent | Jack Schwartzman |
| Scenario | Lorenzo Semple Jr. Dick Clement Ian La Frenais |
| Predložak | *Thunderball* by Ian Fleming |
| Uloge | Sean Connery Kim Basinger Klaus Maria Brandauer Barbara Carrera Max von Sydow Bernie Casey Rowan Atkinson |
| Muzika | Michel Legrand "Never Say Never Again" |
| Fotografija | Douglas Slocombe |
| Montaža | Ian Crafford |
| Studio | Taliafilm Producers Sales Organization |
| Distribucija | Warner Bros. |
| Premijera | 7. oktobra 1983 (1983-10-07) |
| Trajanje | 134 min. |
| Zemlja |  Ujedinjeno Kraljevstvo |
| Jezik | engleski |
| Budžet | 36 mil. $ |
| Bruto prihod | 160 mil. $ |

**Nikad ne reci nikad** (engleski: *Never Say Never Again*) je film iz 1983. u kojem Šon Koneri, posle 12 godina i filma Dijamanti su večni, ponovo glumi Džejmsa Bonda. Bond je posle povrede noge poslat na odmor koji prekida krađa projektila NATO-a. Reč je o *tomahavcima* velike razorne moći, a iza svega stoji SPEKTRA koja preti da će bombe lansirati na gusto naseljene oblasti. Njihov stari neprijatelj i jedini čovek koji ih može sprečiti u toj nameri jeste Džejms Bond. Bond ima i zadatak da neutrališe svoje stare neprijatelje-Maksimilijan Largo (Klaus Marija Brandauer) i Ernest Stavro Blofeld (Maks fon Sidou). Bond zavodi Largovu devojku Dominu (Kim Bejsinger), ali će se morati sukobiti sa ubilačkom seks-bombom-Fatima Blaš (Barbara Karera). Bond će uz pomoć svog šarma, Kju-ovog arsenala i starog prijatelja Feliksa Lajtera i Domine pobediti SPEKTRU i svetu ponovo vratiti stari mir.

Film je producirao Kevin Maklori koji je šezdesetih sarađivao na Ijanom Flemingom kao koscenarista Operacije Grom, pri čemu je optužio Fleminga za kršenje autorskih prava. Maklori dobija proces i počinje raditi na filmu Nikad ne reci izvan trougla Metro-Goldvin-Mejer, Junajted artist i Brokoli-Salzman. Film je snimljen iste godine kad i Oktopusi sa Rodžerom Murom. Prvobitno su producenti Oktopusija angažovali Džejmsa Brolina kao zamenu za Mura, ali kada su čuli da je Maklori angažovao Šona Konerija, bili su prisiljeni da nagovore Mura da prihvati ulogu. Naslov filma je igra reči, odnosno šala na račun Šona Konerija koji je nakon filma Dijamanti su večni izjavio da nikad više neće glumiti Bonda.

## Radnja

Radnja filma veoma je slična radnji filma Operacija Grom. Bond je u misiji u Južnoj Americi u cilju sabotaže narko šverca. Bond-Šon Koneri uspeva da uđe u bazu i počinje pucnjava. Bond dolazi do talaca tako što ih sve jednog po jednog ubija. Ali, dogodilo se nešto nepredviđeno. Prilikom oslobađanja, talac devojka zabada mu nož u blizini rebara. Kada se to desi Bond
stiska zube i radnja se seli u London, gde Em govori bondu o neuspeloj misiji i šalje ga na lekarski pregled gde konstatuju da Bond zbog povreda mora da ide na lečenje. Bond odlazi u bolnicu, a sa druge strane Fatima Blaš dolazi kod Ernesta Stavora Blofelda gde joj objašnjava planove za dalju operaciju. Bond se nalazi na lečenju. Na odmaralištu se nalazi i Fatima Blaš koja se sastaje sa špijunom kojeg treba da ubace u redove NATOa. Bond, slučajno ili namerno, otvara prozor od sobe gde špijun namešta sočiva. Fatima saznaje da je to Bond i šalje ubicu da ga likvidira. U međuvramenu, špijun se domogao raketa i promenio im pravac. One su nestale iz vidokruga NATO-a, a dočepala ih se SPEKTRA. Blofeld šalje video snimak sa upozorenjem da će, ako im ne daju 25% prihoda ukupne potrošnje nafte u svetu, baciti bombe na gusto naseljene oblasti. S druge strane, Bond se suočava sa likvidatorom koji ga juri po celoj bolnici, dok nisu došli do labaratorije, načinivši veliku materijalnu štetu. Bond mu na lice prosipa hemikaliju za koju saznaje da je njegova mokraća. To je onesposobilo likvidatora, a Bonda zamalo dovela do disciplinskog postupka. Saznaje se da su bombe ukradene, a Bond dobija zadatak da likvidira Blofelda i Larga drugog čoveka Spektre. Bond odlazi na Bahame gde se susreće sa Najdželom Smol Fosetom kojeg tumači Rouan Atkinson, gde saznaje sve o Largu. I Fatima je na ostrvu sa Zadatkom da likvidira Bonda. Njih dvoje se upoznaju na najsporedniji način. Posle romanse ona će mu pokazati morske korale. Kada su ušli u vodu Fatima mu stavlja odašiljač koji priziva Ajkule. Bond se jedva izvukao i sada traži pravog krivca...

## Uloge

| Glumac
 | Uloga
 |
| --- | --- |
| Šon Koneri | Džejms Bond
 |
| Klaus Marija Brandauer | Maksimilijan Largo
 |
| Kim Bejsinger | Domina Petači
 |
| Maks fon Sidou | Ernst Stavro Blofeld
 |
| Edgar Foks | Em
 |
| Alek Makauen | Kju
 |
| Barbara Karera | Fatima Blaš
 |
| Berni Kejsi | Feliks Lajter
 |
| Pamela Sejlem | gospođica Manipeni
 |
| Rouan Atkinson | Najdžel Smol Foset
 |
| Valerija Lion | Gospođa sa Bahama
 |
| Miloš Kirek | Kovač
 |
| Prunela Dži | Patriša Firing
 |

## Zanimljivosti

* Ovo je poslednji igrani film u kome Šon Koneri igra Bonda ali je 2005. dao glas za igricu  *Iz rusije s ljubavlju*
* Prvi film u kome se ne nevodi da je rađen po delu Ijan Fleming
* Sudska parnica između Fleminga i Maklorija počela je 19. novembra 1963.. Maklori i Fleming su se posle 10 dana nagodili. Tako da se Fleming odrekao prava na film i isplatio mu 50.000 dolara
* Lik Fatime Blaš napravljen je za film Nikad ne reci nikad. Lik se ne pojavljuje niti u knjizi niti u filmu Operacija Grom. Njen lik stvorio je Ijan Fleming i ona je u stvari trebala da bude dvostruki agant pa se pojavljivala i u radnom scenariu Operacije grom.
* Čuveni britanski komičar Rouan Atkinson glumi u filmu Najdžela-Smol-Foseta ta uloga je u stvari sporedna komična uloga.
* Stiven Segal bio je angažovan u filmu ali kao instruktor borilačkih veština ali dok je podučavao Konerija polomio je zglob.
* Barbara Karera je kategorički odbijala de je zameni dublerka u ljubavnim scenama sa Konerijem.
* Šon Koneri u svim filmovima o Bondu je nosi periku
* Ovo je jedini bondov film u kome se ne pojavljuje Scena pucnja iz pištolja
* Ovo je jedini film u kome se Bond suočava sa protivnikom potem video igre. Reč je o Largu a igra se zove Dominacija